Syin akkin ad zedment isɣaren, ad necɛel times, ad nettṣuḍu s iqmacen-nneɣ. Adekkan n wadda, adekkan n ufella, d srir d lwacul merra, ad nesqi merra tarbut n wakal, ad nezzi merra d tilawin, irgazen ad-asen-nuqem cwiṭ n seksu n temẓin neɣ ciṭ n seksu n ubelluḍ ad teččen yergazen waḥd-sen tilawin d aberbuc iqccaḍen akka-t d azuran ad tnečč ma iṣṣaḥ-aɣ-d ad nruḥ syen akkin ɣer lmal-nni d leḥcic d tibḥirin d kullec merra, seg wasmi i d-nekker nerwa lhem hat-a, d azemmur. Anwa i yebnun ixxamen agi ? D imaṣuten yella Ɛli Nelḥaǧ, Baba Ɛli, Busaɛd At Lḥaǧ wigi n taddart-nneɣ, bnnun ixxamen akka ttuqamen ticemlit, ttuqamen ticemlit akka di taddart zik yella lufaq, zik yella lufaq, zik ma anwa i d-yewwin ula d tikarciwin ad ad tent-yefk akk i lǧar ma anwa i d-yewwin aqerru n wezger, ad t-yefraq ad yefk merra cwiṭ cwiṭ. I wid i t-yeqqarben merra s wacu it benun ? Axxam s wakal, d akal ad sersen aẓru ad as-rnun tixmirt n wakal, ur yesɛi ssiman, atin d assa n wussan n wakal atin ur yeɣli ara llan, ih ur yelli ssiman, ur yelli wuzzal ur yelli kra, ur yelli kra, s wakal i yeṭṭef. Ad yebnu s wakal, ad isleɣ s wakal, ad irucc s wakal, yecbeḥ yerna d amelḥan. Amek akk i yefreq ɣer daxel ?